ডেইলিমিডিয়া২৪.কম | নিউজিল্যান্ডে নিহত দুই বাংলাদেশীর পরিচয় পাওয়া গেছে
নিউজিল্যান্ডে নিহত দুই বাংলাদেশীর পরিচয় পাওয়া গেছে
প্রকাশিত: 10:01:46 am, 2019-03-16 | দেখা হয়েছে: 2 বার।
নিউজিল্যান্ডের ক্রাইস্টচার্চে মসজিদে সন্ত্রাসী হামলার ঘটনায় তিন বাংলাদেশি নিহত হওয়ার খবর পাওয়া গেছে। এঁদের মধ্যে একজনের বাড়ি কুড়িগ্রাম জেলার নাগেশ্বরী উপজেলায়। তার নাম আবদুস সামাদ। তিনি নিউজিল্যান্ডের স্থানীয় লিংকন বিশ্ববিদ্যালয়ের শিক্ষক ছিলেন। আবদুস সামাদের মৃত্যুর বিষয়টি নিশ্চিত করেছেন তার ভাতিজা আবদুল্লাহ আল মামুন।
আবদুস সামাদের ভাতিজা আবদুল্লাহ আল মামুন বলেন, তার চাচা দুই বছর আগে বাড়িতে এসেছিলেন। তিনি পরিবারসহ নিউজিল্যান্ডে থাকতেন। আবদুস সামাদের স্ত্রী সানজিদা আকতারও এই হামলার শিকার হয়েছেন বলে জানতে পেরেছেন।হামলায় সানজিদা আকতারও নিহত হয়েছেন বলে নিশ্চিত করেছেন নিউজিল্যান্ডে বাংলাদেশের অনারারি কনসাল শফিকুর রহমান ভূইয়া।